รอดู
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
3 ก.พ. 2553

ตลาดหุ้นวันที่ 3 ก.พ. ดัชนียังซึม นักลงทุนไม่กล้าลงทุน
น.ส.ธีรดา ชาญยิ่งยงค์ ผู้ช่วยผู้อำนวยการอาวุโส ฝ่ายวิเคราะห์หลักทรัพย์ บริษัทหลักทรัพย์ ฟิลลิป (ประเทศไทย) เปิดเผยว่า วันนี้ดัชนียังแกว่งตัวในกรอบแคบๆ เพราะนักลงทุนยังกังวลต่อภาวะเศรษฐกิจและการเมืองในประเทศ ทำให้นักลงทุนต่างชาติไม่กล้าเข้ามาลงทุน และอาจขายหุ้นต่อ เห็นได้จากวานนี้ที่ระหว่างวันค่อนข้างผันผวนมากตามแรงเก็งกำไร
“ระยะนี้หุ้นไทยผันผวนมาก เพราะนักลงทุนยังกังวลปัจจัยเดิมๆ ทั้งตัวเลขเศรษฐกิจที่ยังไม่ชัด ต้องรอการรายงานตัวเลขเศรษฐกิจสหรัฐ เช่น ยอดทำสัญญาซื้อบ้านที่รอปิดการขายเดือนธ.ค. ซึ่งหากออกมาฟื้นตัว ก็อาจเป็นปัจจัยที่ผลักดันตลาดหุ้นสหรัฐและภูมิภาคปรับขึ้นได้ รวมถึงประเด็นการเมืองที่วันนี้พรรคร่วมรัฐบาลจะยื่นญัตติแก้ไขรัฐธรรมนูญต่อสภา ทำให้นักลงทุนใช้จังหวะดัชนีขึ้นขาย” 
ประเมินแนวรับที่ 682687 จุด และแนวต้านที่ 703709 จุด 
ด้านกลยุทธ์ นักลงทุนระยะสั้นแนะนำลงทุนหุ้นปันผลสูงจะปลอดภัยกว่า ส่วนระยะยาวหากดัชนีปรับลง ควรทยอยสะสมหุ้นพื้นฐานดีกลุ่มพลังงานและธนาคารพาณิชย์ 
วานนี้ ระหว่างวันดัชนีทะลุ 700 จุดได้ แต่ต้านแรงขายไม่ไหว กลับมาปิดที่ 694.07 จุด ลดลง 3.54 จุด มูลค่าการซื้อขาย 13,603 ล้านบาท ต่างชาติขาย 183 ล้านบาทสถาบันซื้อ 327.48 ล้านบาท บัญชี บล.ขาย 407.89 ล้านบาท และรายย่อยซื้อ 263.99 ล้านบาท